পুর নিয়োগ দুর্নীতি মামলায় মন্ত্রী সুজিত বসুর জামাইকে তলব ইডির

সল্টলেক- পুর নিয়োগ দুর্নীতি মামলায় (Municipal recruitment corruption case) মন্ত্রী সুজিত বোসের (Sujit Basu) জামাই রাহুল সিংকে তলব ইডির। সেইমতো সোমবার সল্টলেকে সিজিও কমপ্লেক্স (CGO Complex) এর ইডি দফতরে আসলেন দমকল মন্ত্রী সুজিত বোস এর জামাই রাহুল সিং (Rahul Singh)। সোমবার সকাল এগারোটা নাগাদ ইডি-র দফতরে হাজিরা দেন তিনি।

পুর নিয়োগ দুর্নীতি মামলায় বেশ কয়েকটি জায়গায় তল্লাশির পরে বেশ কিছু নথি সংগ্রহ করেছেন ইডির আধিকারিকেরা। সেই প্রেক্ষিতেই রাহুল সহ বেশ কয়েকজনকে সল্টলেকের ইডির দফতরে ডেকে পাঠানো হয়েছে।

ইডি দফতর থেকে বের হওয়ার সময় সময় সাংবাদিকদের প্রশ্নের উত্তরে সুজিত বসুর জামাই রাহুল জানান, ইডি দফতরে এসে বেশ কিছু নথি-সহ ছবি দিলাম।

সূত্রের খবর, পুর নিয়োগ দুর্নীতি মামলায় যে কালো টাকা সেই কালো টাকার হিসাব জানতে চেয়ে রাহুল সিংকে ডেকে পাঠায় ইডির আধিকারিকেরা। ১৪ তারিখ নোটিফিকেশন দিয়ে পুর নিয়োগ দুর্নীতি মামলায় দমকলমন্ত্রী সুজিত বসুর পরিবারকে সিজিও কমপ্লেক্সে ইডি তলব করেছিল। এর আগে ১০ অক্টোবর সুজিত বসুর রেস্তোরাঁ, সল্টলেকের অফিস, দমকলমন্ত্রীর ছেলে সমুদ্র বসুর রেস্তোরাঁ, লাউঞ্জ-বারে তল্লাশি অভিযান চালায় ইডি। সুজিত বসুর রেস্তোরাঁ থেকেও টাকা উদ্ধার হয়েছিল। এরপর তারাতলায় এক ব্যবসায়ীর অফিস থেকেও ৩ কোটি টাকা উদ্ধার হয়।

আরও পড়ুন- আরজি কর হাসপাতালের আর্থিক দুর্নীতি মামলায় সন্দীপ ঘোষকে জিজ্ঞাসাবাদ

উল্লেখ্য, দীর্ঘ সময় ধরেই পুর নিয়োগ দুর্নীতির মামলায় ইডির নজরে সুজিত বসু। দক্ষিণ দমদম পুরসভার পুর দুর্নীতিতে মন্ত্রীর নাম জড়িয়েছে বলে অভিযোগ উঠেছিল। গত বছর দমকলমন্ত্রীর বাড়ি, অফিসে হানা দেয় ইডির আধিকারিকেরা।

দেখুন আরও খবর-